Dan het sy ook nog die land se top liedjieskrywers gekry om vir haar te skryf. Johan Oberholzer, seker een van die beste Afrikaanse liedjieskrywers van ons tyd, het vir haar die groot treffer op haar album: Meer as genoeg, geskryf.
Dan het Emil Struwig, ook ‘n bekroonde liedjieskrywer, 3 liedjies vir haar geskryf. In die mik van my hart is ‘n baie oulike jong “liefdesliedjie” wat ‘n baie wye mark sal tref. Jy’s die Lighuis is ook ‘n pragtige liedjie van hoop en vertroue en dan is daar die heel mooiste ballade: Oupa jy is Superman vir my, hierdie liedjie is spesiaal vir haar oupa geskryf, wat haar baie ondersteun in haar musiek loopbaan. (Hy was self op sy tyd ‘n lid van ‘n paar orkeste). Dan is daar ook ‘n baie lekker treffer op haar album, wat so reg in haar skoolmaaitjies se kraal val: Sal jy my “loomband” dra? is ‘n baie oulike skool-vriendskaps liedjie wat al die jonges kan saamsing.